title: Odluka Vijeća (EU) 2016/1232 od 18. srpnja 2016. o utvrđivanju stajališta koje treba zauzeti u ime Europske unije u okviru Vijeća za stabilizaciju i pridruživanje osnovanoga Sporazumom o stabilizaciji i pridruživanju između Europske unije i Europske zajednice za atomsku energiju, s jedne strane, i Kosova (Ovim se nazivom ne dovode u pitanje stajališta o statusu te je on u skladu s RVSUN-om 1244/1999 i mišljenjem Međunarodnog suda o proglašenju neovisnosti Kosova.), s druge strane, u vezi s Odlukom Vijeća za stabilizaciju i pridruživanje o donošenju svojeg poslovnika

text:
                  28.7.2016

                  HR

                  Službeni list Europske unije

                  L 202/27

            ODLUKA VIJEĆA (EU) 2016/1232
      od 18. srpnja 2016.
      o utvrđivanju stajališta koje treba zauzeti u ime Europske unije u okviru Vijeća za stabilizaciju i pridruživanje osnovanoga Sporazumom o stabilizaciji i pridruživanju između Europske unije i Europske zajednice za atomsku energiju, s jedne strane, i Kosova (*), s druge strane, u vezi s Odlukom Vijeća za stabilizaciju i pridruživanje o donošenju svojeg poslovnika
      VIJEĆE EUROPSKE UNIJE,
      uzimajući u obzir Ugovor o Europskoj uniji, a posebno njegov članak 37. u vezi s člankom 31. stavkom 1.,
      uzimajući u obzir Ugovor o funkcioniranju Europske unije, a posebno njegov članak 217. u vezi s člankom 218. stavkom 9.,
      uzimajući u obzir prijedlog Europske komisije,
      budući da:

                  (1)

                  Člankom 126. Sporazuma o stabilizaciji i pridruživanju između Europske unije i Europske zajednice za atomsku energiju, s jedne strane, i Kosova (*), s druge strane (1) („Sporazum”), osniva se Vijeće za stabilizaciju i pridruživanje.

                  (2)

                  Člankom 127. stavkom 2. Sporazuma predviđa se da Vijeće za stabilizaciju i pridruživanje treba utvrditi svoj poslovnik.

                  (3)

                  Člankom 129. stavkom 1. Sporazuma predviđa se da Vijeću za stabilizaciju i pridruživanje treba pomagati Odbor za stabilizaciju i pridruživanje („Odbor”).

                  (4)

                  Člankom 129. stavcima 2. i 3. Sporazuma predviđa se da Vijeće za stabilizaciju i pridruživanje u svojem poslovniku treba utvrditi dužnosti Odbora te da Vijeće za stabilizaciju i pridruživanje može delegirati bilo koju svoju ovlast Odboru.

                  (5)

                  Člankom 131. Sporazuma predviđa se da Vijeće za stabilizaciju i pridruživanje može odlučiti osnovati druge posebne odbore ili tijela koji mu mogu pomagati u obavljanju dužnosti. Osim toga, tim se člankom predviđa da Vijeće za stabilizaciju i pridruživanje u svojem poslovniku treba odrediti sastav i dužnosti takvih odbora ili tijela i način njihova rada.

                  (6)

                  Važno je provoditi redovita i formalna savjetovanja s državama članicama te uzeti u obzir njihova mišljenja. U skladu s time trebalo bi pozvati države članice da budu dio delegacije Europske unije na svim sastancima Vijeća za stabilizaciju i pridruživanje.

                  (7)

                  Komisija i Visoki predstavnik Unije za vanjske poslove i sigurnosnu politiku („Visoki predstavnik”) pratit će pomno i kontinuirano napore Kosova za normalizaciju odnosa sa Srbijom te će o tom pitanju izvješćivati prema potrebi, a najmanje dvaput godišnje.

                  (8)

                  Člankom 140. četvrtim stavkom Sporazuma predviđa se da Unija može poduzeti mjere koje smatra prikladnima, uključujući suspendiranje cijelog Sporazuma ili njegova dijela, s trenutnim učinkom, u slučaju da Kosovo ne poštuje ključna načela utvrđena u člancima 5. i 13. Sporazuma. Sve odgovarajuće preporuke ili odluke Vijeća za stabilizaciju i pridruživanje kao i izvješća koja Komisija i Visoki predstavnik trebaju predstaviti o naporima Kosova za normalizaciju odnosa sa Srbijom, trebalo bi uzeti u obzir za svaki mogući prijedlog Komisije za suspendiranje Sporazuma na temelju članka 140. četvrtog stavka Sporazuma.

                  (9)

                  Nijedan pojam, formulacija ili definicija upotrijebljeni u ovoj Odluci i njezinim prilozima, ili u odlukama i preporukama te drugim dokumentima, uključujući zapisnike, koje treba donijeti Vijeće za stabilizaciju i pridruživanje, ne predstavlja priznanje Kosova kao neovisne države od strane pojedinačnih država članica u tom svojstvu ako one nisu poduzele takav korak.

                  (10)

                  Unutarnji postupci država članica mogu se primjenjivati prilikom primanja dokumenata koje su izdala tijela Kosova u skladu s ovim Sporazumom.

                  (11)

                  Primjereno je utvrditi stajalište koje treba zauzeti u ime Unije u okviru Vijeća za stabilizaciju i pridruživanje u vezi s odlukom Vijeća za stabilizaciju i pridruživanje o donošenju svojeg poslovnika.

                  (12)

                  Stajalište Unije u okviru Vijeća za stabilizaciju i pridruživanje trebalo bi se stoga temeljiti na priloženom nacrtu odluke,

            DONIJELO JE OVU ODLUKU:
      Članak 1.
      Stajalište koje treba zauzeti u ime Europske unije u okviru Vijeća za stabilizaciju i pridruživanje osnovanog člankom 126. Sporazuma temelji se na nacrtu odluke Vijeća za stabilizaciju i pridruživanje priloženom ovoj Odluci.
      Tehničke izmjene tog nacrta odluke mogu se prihvatiti bez daljnje odluke Vijeća.
      Članak 2.
      Države članice pozivaju se da budu dio delegacije Europske unije na svim sastancima Vijeća za stabilizaciju i pridruživanje. Dostavlja im se i sva dokumentacija podnesena Vijeću za stabilizaciju i pridruživanje ili koju je ono izdalo. Države članice Visokom predstavniku Unije za vanjske poslove i sigurnosnu politiku, u skladu s njegovim odgovornostima na temelju Ugovorâ te njegovim svojstvom predsjednika Vijeća za vanjske poslove, dostavljaju potrebne informacije u tom smislu.
      Članak 3.
      Ova Odluka stupa na snagu na dan donošenja.

         Sastavljeno u Bruxellesu 18. srpnja 2016.

               Za Vijeće

               Predsjednica

            G. MATEČNÁ

         (*)  Ovim se nazivom ne dovode u pitanje stajališta o statusu te je on u skladu s RVSUN-om 1244/1999 i mišljenjem Međunarodnog suda o proglašenju neovisnosti Kosova.

         (1)  SL L 71, 16.3.2016., str. 3.

         ODLUKA br. 1/2016 VIJEĆA ZA STABILIZACIJU I PRIDRUŽIVANJE EU–KOSOVO (*)

         od [datum]
         o donošenju svojeg poslovnika
         VIJEĆE ZA STABLIZACIJU I PRIDRUŽIVANJE,
         uzimajući u obzir Sporazum o stabilizaciji i pridruživanju između Europske unije i Europske zajednice za atomsku energiju, s jedne strane, i Kosova (*), s druge strane („Sporazum”), a posebno njegove članke 126., 127., 129. i 131.,
         budući da je Sporazum stupio na snagu 1. travnja 2016.,
         DONIJELO JE OVU ODLUKU:
         Članak 1.
         Predsjedanje
         Stranke naizmjence predsjedaju Vijećem za stabilizaciju i pridruživanje na razdoblje od 12 mjeseci. Prvo razdoblje započinje na datum prvog sastanka Vijeća za stabilizaciju i pridruživanje i završava 31. prosinca iste godine.
         Članak 2.
         Sastanci
         Vijeće za stabilizaciju i pridruživanje sastaje se jednom godišnje, u skladu s utvrđenom praksom za vijeća za stabilizaciju i pridruživanje, među ostalim u pogledu razine zastupljenosti i mjesta održavanja sastanaka. Izvanredne sjednice Vijeća za stabilizaciju i pridruživanje mogu se održati na zahtjev bilo koje stranke, ako se stranke tako dogovore. Sastanke Vijeća za stabilizaciju i pridruživanje zajednički sazivaju tajnici Vijeća za stabilizaciju i pridruživanje u dogovoru s predsjednikom.
         Članak 3.
         Delegacije
         Prije svakog sastanka predsjednika se obavješćuje o predviđenom sastavu delegacije svake stranke. Predstavnik Europske investicijske banke (EIB) prisustvuje sastancima Vijeća za stabilizaciju i pridruživanje kao promatrač kada se na dnevnom redu nalaze pitanja koja se tiču EIB-a. Vijeće za stabilizaciju i pridruživanje može pozvati i druge osobe da prisustvuju njegovim sastancima kako bi mu pružili informacije o određenim pitanjima.
         Članak 4.
         Tajništvo
         Dužnosnik Glavnog tajništva Vijeća Europske unije i dužnosnik predstavništva Kosova u Belgiji zajednički djeluju kao tajnici Vijeća za stabilizaciju i pridruživanje.
         Članak 5.
         Korespondencija
         Korespondencija naslovljena na Vijeće za stabilizaciju i pridruživanje šalje se predsjedniku Vijeća za stabilizaciju i pridruživanje na adresu Glavnog tajništva Vijeća Europske unije.
         Oba tajnika osiguravaju prosljeđivanje korespondencije predsjedniku Vijeća za stabilizaciju i pridruživanje i, prema potrebi, ostalim članovima Vijeća za stabilizaciju i pridruživanje. Proslijeđena korespondencija šalje se Glavnom tajništvu Komisije, Europskoj službi za vanjsko djelovanje i predstavništvu Kosova u Belgiji.
         Oba tajnika šalju priopćenja predsjednika Vijeća za stabilizaciju i pridruživanje adresatima i prosljeđuju ih, prema potrebi, ostalim članovima Vijeća za stabilizaciju i pridruživanje iz drugog stavka.
         Članak 6.
         Javnost
         Ako nije drukčije odlučeno, sastanci Vijeća za stabilizaciju i pridruživanje nisu javni.
         Članak 7.
         Dnevni red sastanaka
         1.   Predsjednik sastavlja privremeni dnevni red za svaki sastanak. Tajnici Vijeća za stabilizaciju i pridruživanje šalju ga adresatima iz članka 5. najkasnije 15 dana prije početka sastanka. Privremeni dnevni red sadržava točke u vezi s kojima je predsjednik zaprimio zahtjev za uključivanje u dnevni red najkasnije 21 dan prije početka sastanka, pri čemu se točke uključuju u privremeni dnevni red samo ako je popratna dokumentacija poslana tajnicima najkasnije na dan slanja dnevnog reda. Vijeće za stabilizaciju i pridruživanje usvaja dnevni red na početku svakog sastanka. U dnevni red moguće je uključiti točku koja se ne nalazi na privremenom dnevnom redu ako se obje stranke tako dogovore.
         2.   U dogovoru s objema strankama predsjednik može skratiti rokove utvrđene u stavku 1. kako bi u obzir uzeo zahtjeve pojedinačnog slučaja.
         Članak 8.
         Zapisnik
         Nacrt zapisnika svakog sastanka sastavljaju oba tajnika. U pravilu se u zapisniku u vezi sa svakom točkom dnevnog reda navodi sljedeće:

                     —

                     dokumentacija podnesena Vijeću za stabilizaciju i pridruživanje,

                     —

                     izjave čije je uključivanje u zapisnik zatražio član Vijeća za stabilizaciju i pridruživanje,

                     —

                     donesene odluke i dane preporuke, dogovorene izjave i usvojeni zaključci.

               Nacrt zapisnika podnosi se Vijeću za stabilizaciju i pridruživanje radi odobrenja. Kada se zapisnik odobri, potpisuju ga predsjednik i oba tajnika. Zapisnik se pohranjuje u arhiv Glavnog tajništva Vijeća Europske unije, koje djeluje kao depozitar dokumenata o pridruživanju. Ovjerena preslika šalje se svakom od adresata iz članka 5.
         Članak 9.
         Odluke i preporuke
         1.   Vijeće za stabilizaciju i pridruživanje donosi odluke i daje preporuke na temelju zajedničkog dogovora stranaka, ne dovodeći u pitanje članke 2. i 5. Sporazuma. Vijeće za stabilizaciju i pridruživanje može donositi odluke ili davati preporuke pisanim postupkom, ako se obje stranke tako dogovore.
         2.   Odluke i preporuke Vijeća za stabilizaciju i pridruživanje u smislu članka 128. Sporazuma naslovljavaju se kao „Odluka” odnosno „Preporuka”, nakon čega slijede serijski broj, datum donošenja i opis predmeta. Odluke i preporuke Vijeća za stabilizaciju i pridruživanje potpisuje predsjednik, a ovjeravaju ih oba tajnika. Odluke i preporuke šalju se svakom od adresata iz članka 5. Svaka stranka može odlučiti o objavljivanju odluka i preporuka Vijeća za stabilizaciju i pridruživanje u svojim službenim publikacijama.
         Članak 10.
         Jezici
         Službeni su jezici Vijeća za stabilizaciju i pridruživanje vjerodostojni jezici Sporazuma o stabilizaciji i pridruživanju. Ako nije drukčije odlučeno, Vijeće za stabilizaciju i pridruživanje svoje rasprave temelji na dokumentaciji sastavljenoj na tim jezicima.
         Članak 11.
         Troškovi
         Europska unija i Kosovo odvojeno snose troškove nastale njihovim sudjelovanjem na sastancima Vijeća za stabilizaciju i pridruživanje, kako u vezi s osobljem, putovanjima i boravkom tako i u vezi s poštanskim i telekomunikacijskim izdatcima. Troškove povezane s usmenim prevođenjem na sastancima, pisanim prevođenjem i umnožavanjem dokumenata, kao i ostale troškove koji se odnose na organizaciju sastanaka snosi stranka koja je domaćin sastanaka.
         Članak 12.
         Odbor za stabilizaciju i pridruživanje
         1.   Osniva se Odbor za stabilizaciju i pridruživanje („Odbor”) kako bi Vijeću za stabilizaciju i pridruživanje pomagao u obavljanju njegovih dužnosti. Sastoji se od predstavnikâ Europske unije s jedne strane te predstavnikâ Kosova s druge strane, obično na razini viših javnih službenika.
         2.   Odbor priprema sastanke i vijećanja Vijeća za stabilizaciju i pridruživanje, provodi odluke Vijeća za stabilizaciju i pridruživanje, prema potrebi, te općenito osigurava kontinuitet odnosa pridruživanja i pravilno funkcioniranje Sporazuma. Odbor razmatra sva pitanja koja mu uputi Vijeće za stabilizaciju i pridruživanje, kao i sva ostala pitanja koja se mogu pojaviti tijekom svakodnevne provedbe Sporazuma o stabilizaciji i pridruživanju. Odbor Vijeću za stabilizaciju i pridruživanje podnosi prijedloge ili eventualne nacrte odluka ili preporuka radi donošenja.
         3.   U slučajevima kada se Sporazumom upućuje na obvezu savjetovanja ili mogućnost savjetovanja, takvo se savjetovanje može održati u okviru Odbora. Savjetovanje se može nastaviti u Vijeću za stabilizaciju i pridruživanje ako se obje stranke tako dogovore.
         4.   Poslovnik Odbora za stabilizaciju i pridruživanje priložen je ovoj Odluci.

            Sastavljeno u

                  Za Vijeće za stabilizaciju i pridruživanje

                  Predsjednik

            (*)  Ovim se nazivom ne dovode u pitanje stajališta o statusu te je on u skladu s RVSUN-om 1244/1999 i mišljenjem Međunarodnog suda o proglašenju neovisnosti Kosova.

            PRILOG
            ODLUCI br. 1/2016 VIJEĆA ZA STABILIZACIJU I PRIDRUŽIVANJE EU–KOSOVO (*)

            od [datum]
            Poslovnik Odbora za stabilizaciju i pridruživanje
            Članak 1.
            Predsjedanje
            Stranke naizmjence predsjedaju Odborom za stabilizaciju i pridruživanje („Odbor”) na razdoblje od 12 mjeseci. Prvo razdoblje započinje na datum prvog sastanka Vijeća za stabilizaciju i pridruživanje i završava 31. prosinca iste godine.
            Članak 2.
            Sastanci
            Odbor se sastaje kada to okolnosti iziskuju, uz dogovor obiju stranaka. Svaki sastanak Odbora održava se u vrijeme i na mjestu o kojima su se obje stranke dogovorile. Sastanke Odbora saziva predsjednik.
            Članak 3.
            Delegacije
            Prije svakog sastanka predsjednika se obavješćuje o predviđenom sastavu delegacije svake stranke.
            Članak 4.
            Tajništvo
            Dužnosnik Europske komisije i dužnosnik Kosova zajednički djeluju kao tajnici Odbora. Sva priopćenja upućena predsjedniku Odbora predviđena u ovoj Odluci, kao i ona koja on šalje, šalju se tajnicima Odbora te tajnicima i predsjedniku Vijeća za stabilizaciju i pridruživanje.
            Članak 5.
            Javnost
            Ako nije drukčije odlučeno, sastanci Odbora nisu javni.
            Članak 6.
            Dnevni red sastanaka
            1.   Predsjednik sastavlja privremeni dnevni red za svaki sastanak. Tajnici Odbora šalju ga adresatima iz članka 4. najkasnije 30 radnih dana prije početka sastanka. Privremeni dnevni red sadržava točke u vezi s kojima je predsjednik zaprimio zahtjev za uključivanje u dnevni red najkasnije 35 radnih dana prije početka sastanka, pri čemu se točke uključuju u privremeni dnevni red samo ako je popratna dokumentacija poslana tajnicima najkasnije na dan slanja dnevnog reda. Odbor može zatražiti da stručnjaci prisustvuju njegovim sastancima kako bi mu pružili informacije o određenim pitanjima. Odbor usvaja dnevni red na početku svakog sastanka. U dnevni red moguće je uključiti točku koja se ne nalazi na privremenom dnevnom redu ako se obje stranke tako dogovore.
            2.   U dogovoru s objema strankama predsjednik može skratiti rok utvrđen u stavku 1. kako bi u obzir uzeo zahtjeve pojedinačnog slučaja.
            Članak 7.
            Zapisnik
            Na svakom se sastanku vodi zapisnik koji se temelji na predsjednikovu sažetku zaključaka koje je donio Odbor. Kada Odbor odobri zapisnik, potpisuju ga predsjednik i tajnici te ga pohranjuje svaka stranka. Preslika zapisnika šalje se svakom od adresata iz članka 4.
            Članak 8.
            Odluke i preporuke
            U posebnim slučajevima kada je Vijeće za stabilizaciju i pridruživanje u skladu s člankom 128. Sporazuma ovlastilo Odbor za donošenje odluka ili davanje preporuka, ti se akti donose u skladu s člankom 9. poslovnika Vijeća za stabilizaciju i pridruživanje.
            Članak 9.
            Troškovi
            Europska unija i Kosovo odvojeno snose troškove nastale njihovim sudjelovanjem na sastancima Odbora, kako u vezi s osobljem, putovanjima i boravkom tako i u vezi s poštanskim i komunikacijskim izdatcima. Troškove povezane s usmenim prevođenjem na sastancima, pisanim prevođenjem i umnožavanjem dokumenata, kao i ostale troškove koji se odnose na organizaciju sastanaka snosi stranka koja je domaćin sastanaka.
            Članak 10.
            Pododbori i posebne skupine
            Odbor može osnivati pododbore i posebne skupine koji djeluju pod njegovom nadležnošću. Oni podnose izvješća Odboru nakon svakog sastanka. Odbor može odlučiti da ukine sve postojeće pododbore ili skupine, utvrdi ili izmjeni njihov mandata ili osnuje dodatne pododbore ili skupine koji bi mu pomagali u obavljanju njegovih dužnosti. Ti pododbori i skupine nisu ovlašteni za donošenje odluka.

               (*)  Ovim se nazivom ne dovode u pitanje stajališta o statusu te je on u skladu s RVSUN-om 1244/1999 i mišljenjem Međunarodnog suda o proglašenju neovisnosti Kosova.

         PRILOG

            NACRT
            ODLUKA br. 1/2016 ODBORA ZA STABILIZACIJU I PRIDRUŽIVANJE EU–KOSOVO (*)

            od [dan/mjesec] 2016.
            o osnivanju pododborâ i posebnih skupina
            ODBOR ZA STABILIZACIJU I PRIDRUŽIVANJE,
            uzimajući u obzir Sporazum o stabilizaciji i pridruživanju između Europske unije i Europske zajednice za atomsku energiju, s jedne strane, i Kosova (*), s druge strane, a posebno njegov članak 130.,
            uzimajući u obzir svoj poslovnik, a posebno njegov članak 10.,
            DONIO JE OVU ODLUKU:
            Jedini članak
            Osnivaju se pododbori i posebne skupine navedeni u Prilogu I. Njihov mandat utvrđen je u Prilogu II.

               Sastavljeno u … [dan/mjesec] 2016.

                     Za Odbor za stabilizaciju i pridruživanje

                     Predsjednik

               (*)  Ovim se nazivom ne dovode u pitanje stajališta o statusu te je on u skladu s RVSUN-om 1244/1999 i mišljenjem Međunarodnog suda o proglašenju neovisnosti Kosova.

               PRILOG I.

                  Struktura multidisciplinarnih pododbora

                           Glava

                           Pitanja

                           Članak Sporazuma

                                       1.

                                       Trgovina, industrija, carina i oporezivanje

                           Slobodno kretanje robe

                           Čl. 20.

                           Industrijski proizvodi

                           Čl. 21. – 25.

                           Trgovinska pitanja

                           Čl. 36. – 49.

                           Normizacija, mjeriteljstvo, akreditacija, certifikacija, ocjenjivanje sukladnosti i nadzor tržišta

                           Čl. 80.

                           Suradnja u području industrije

                           Čl. 99.

                           Mala i srednja poduzeća

                           Čl. 100.

                           Turizam

                           Čl. 101.

                           Carina

                           Čl. 104.

                           Oporezivanje

                           Čl. 105.

                           Pravila o podrijetlu

                           Protokol III.

                           Uzajamna administrativna pomoć u carinskim pitanjima

                           Protokol IV.

                                       2.

                                       Poljoprivreda i ribarstvo

                           Poljoprivredni proizvodi

                           Čl. 26., 28., 29., 33., 34. i 37.

                           Proizvodi ribarstva

                           Čl. 31. i 32., Prilozi IV. i V.

                           Prerađeni poljoprivredni proizvodi

                           Čl. 27. i Protokol I.

                           Vino

                           Čl. 30. i Protokol II.

                           Zaštita oznaka zemljopisnog podrijetla za poljoprivredne proizvode i proizvode ribarstva te prehrambene proizvode, osim vina i jakih alkoholnih pića

                           Čl. 35.

                           Poljoprivreda i poljoprivredno-industrijski sektor, veterinarska i fitosanitarna pitanja

                           Čl. 102.

                           Suradnja u području ribarstva

                           Čl. 103.

                                       3.

                                       Unutarnje tržište i tržišno natjecanje

                           Pravo na poslovni nastan

                           Čl. 50. – 54.

                           Pružanje usluga

                           Čl. 55. – 60.

                           Ostala pitanja povezana s glavom V. Sporazuma

                           Čl. 61. – 73.

                           Približavanje zakonodavstva i izvršavanje zakonodavstva

                           Čl. 74.

                           Tržišno natjecanje

                           Čl. 75. – 76.

                           Intelektualno, industrijsko i trgovačko vlasništvo

                           Čl. 77. – 78.

                           Javna nabava

                           Čl. 79.

                           Bankovne usluge, usluge osiguranja i ostale financijske usluge

                           Čl. 96.

                           Zaštita potrošača

                           Čl. 81.

                                       4.

                                       Gospodarska i financijska pitanja i statistika

                           Tekuća plaćanja i kretanje kapitala

                           Čl. 64. – 66.

                           Ekonomska politika

                           Čl. 94.

                           Suradnja u području statistike

                           Čl. 95.

                           Poticanje i zaštita ulaganja

                           Čl. 98.

                           Financijska suradnja

                           Čl. 121. – 125.

                                       5.

                                       Pravda, sloboda i sigurnost

                           Jačanje institucija i vladavine prava

                           Čl. 83.

                           Temeljna prava, uključujući borbu protiv diskriminacije i zaštitu podataka

                           Čl. 3., 4. i 84.

                           Pravosudna suradnja u građanskim i kaznenim stvarima

                           Čl. 83.

                           Vize, kontrola granica/granične crte, azil i migracije

                           Čl. 85. – 86.

                           Sprečavanje i kontrola nezakonitog useljavanja, ponovni prihvat

                           Čl. 87. – 88.

                           Pranje novca

                           Čl. 89.

                           Droge

                           Čl. 90.

                           Borba protiv terorizma

                           Čl. 92.

                           Sprečavanje organiziranog kriminala i drugih nezakonitih aktivnosti

                           Čl. 91.

                                       6.

                                       Inovacije, informacijsko društvo i socijalna politika

                           Radni uvjeti i jednake mogućnosti

                           Čl. 82.

                           Socijalna suradnja

                           Čl. 106.

                           Obrazovanje i osposobljavanje

                           Čl. 107.

                           Suradnja u području kulture

                           Čl. 108.

                           Suradnja u području audiovizualnih usluga

                           Čl. 109.

                           Informacijsko društvo

                           Čl. 110.

                           Elektroničke komunikacijske mreže i usluge

                           Čl. 111.

                           Informacije i komunikacije

                           Čl. 112.

                           Istraživanje i tehnološki razvoj

                           Čl. 118.

                                       7.

                                       Promet, energetika, okoliš i regionalni razvoj

                           Promet

                           Čl. 113.

                           Energetika

                           Čl. 114.

                           Okoliš

                           Čl. 115.

                           Klimatske promjene

                           Čl. 116.

                           Civilna zaštita

                           Čl. 117.

                           Regionalni i lokalni razvoj

                           Čl. 119.

                  Struktura posebnih skupina

                           Glava

                           Pitanja

                           Članak Sporazuma

                           Posebna skupina za reformu javne uprave

                           Reforma javne uprave

                           Čl. 120.

                           Posebna skupina za normalizaciju (1)

                           Vidljivo i održivo poboljšanje odnosa Kosova sa Srbijom te učinkovita suradnja s EU-ovom misijom ZSOP-a sve dok ta misija traje

                           Čl. 5.

                  (1)  Ovom posebnom skupinom ne zamjenjuje se dijalog između Prištine i Beograda koji se odvija pod pokroviteljstvom Visokog predstavnika.

               PRILOG II.

                  Mandat pododborâ i posebnih skupina EU-Kosovo
                   (*)

                  Sastav i predsjednik

               Pododbori i posebne skupine za reformu javne uprave (RJU) i za normalizaciju sastavljeni su od predstavnikâ Europske komisije, Europske službe za vanjsko djelovanje u slučaju posebne skupine za normalizaciju, te predstavnikâ Kosova. Njima naizmjence predsjedaju obje stranke. Države članice obavješćuju se o sastancima pododborâ i posebnih skupina za RJU i za normalizaciju.

                  Tajništvo

               Dužnosnik Europske komisije, ili Europske službe za vanjsko djelovanje u slučaju posebne skupine za normalizaciju, te dužnosnik Kosova zajednički djeluju kao tajnici pododborâ i posebnih skupina.
               Sva komunikacija u vezi s pododborima i posebnim skupinama šalje se tajnicima odgovarajućih pododbora i posebnih skupina.

                  Sastanci

               Pododbori i posebne skupine sastaju se kad god to okolnosti iziskuju, uz suglasnost obiju stranaka. Svaki sastanak pododbora ili posebne skupine održava se u vrijeme i na mjestu o kojima su se obje stranke dogovorile.
               Ako se obje stranke s time slože, pododbori i posebne skupine na svoje sastanke mogu pozvati stručnjake kako bi im pružili posebne potrebne informacije.

                  Dnevni red i popratna dokumentacija

               Predsjednik i tajnici sastavljaju privremeni dnevni red za svaki sastanak najkasnije 30 radnih dana prije početka sastanka.
               Privremeni dnevni red sadržava točke u vezi s kojima su tajnici zaprimili zahtjev za uključivanje u dnevni red najkasnije 35 radnih dana prije početka sastanka.
               Nakon što se postigne dogovor o privremenom dnevnom redu svakog sastanka, a najkasnije deset radnih dana prije početka sastanka, tajnik koji predstavlja Kosovo podnosi potrebnu pismenu dokumentaciju uz usuglašene točke privremenog dnevnog reda tajniku koji predstavlja Europsku komisiju ili, u slučaju posebne skupine za normalizaciju, Europsku službu za vanjsko djelovanje.
               Ako se prekorači rok iz trećeg stavka, sastanak se automatski otkazuje bez daljnjih obavijesti.

                  Predmeti

               Pododbori raspravljaju o pitanjima povezanima s područjima Sporazuma koja su navedena u strukturi multidisciplinarnih pododbora. Napredak u pogledu približavanja, provedbe i izvršavanja zakonodavstva ocjenjuje se u okviru svih predmeta. Pododbori ispituju sve probleme koji se mogu pojaviti u njihovim odgovarajućim sektorima i predlažu moguće korake koje treba poduzeti.
               Pododbori služe i kao forumi za dodatno pojašnjavanje pravne stečevine te preispituju napredak koji je Kosovo ostvarilo u usklađivanju s pravnom stečevinom, u skladu s obvezama preuzetima u okviru Sporazuma.
               Posebna skupina za RJU raspravlja o pitanjima povezanima s reformom javne uprave i predlaže moguće korake koje treba poduzeti. Posebna skupina za normalizaciju raspravlja o pitanjima povezanima s vidljivim i održivim poboljšanjem odnosa Kosova sa Srbijom i s učinkovitom suradnjom s misijom zajedničke sigurnosne i obrambene politike sve dok ta misija traje te predlaže moguće korake koje treba poduzeti.

                  Zapisnik

               Za svaki se sastanak vodi zapisnik i odobrava nakon njega. Tajnik pododbora ili posebne skupine šalje presliku zapisnika tajniku Odbora za stabilizaciju i pridruživanje.

                  Javnost

               Ako nije drukčije odlučeno, sastanci pododborâ i posebnih skupina nisu javni.

                  (*)  Ovim se nazivom ne dovode u pitanje stajališta o statusu te je on u skladu s RVSUN-om 1244/1999 i mišljenjem Međunarodnog suda o proglašenju neovisnosti Kosova.


title: Odluka Vijeća 2008/814/ZVSP od 13. listopada 2008. o sklapanju Sporazuma između Europske unije i Sjedinjenih Američkih Država o sudjelovanju Sjedinjenih Američkih Država u Misiji uspostave vladavine prava Europske unije na Kosovu, EULEX KOSOVO

text:
               18/Sv. 009

               HR

               Službeni list Europske unije

               128

         32008D0814

               L 282/32

               SLUŽBENI LIST EUROPSKE UNIJE

               13.10.2008.

      ODLUKA VIJEĆA 2008/814/ZVSP
   od 13. listopada 2008.
   o sklapanju Sporazuma između Europske unije i Sjedinjenih Američkih Država o sudjelovanju Sjedinjenih Američkih Država u Misiji uspostave vladavine prava Europske unije na Kosovu, EULEX KOSOVO
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 24.,
   uzimajući u obzir preporuku Predsjedništva,
   budući da:

               (1)

               Vijeće je 4. veljače 2008. donijelo Zajedničku akciju 2008/124/ZVSP o Misiji uspostave vladavine prava Europske unije na Kosovu, EULEX KOSOVO (1).

               (2)

               Zajedničkom akcijom predviđa se da podrobni aranžmani u pogledu sudjelovanja trećih država budu predmet sporazuma, u skladu s člankom 24. Ugovora.

               (3)

               Vijeće je 13. prosinca 2004. ovlastilo Predsjedništvo da uz pomoć, ako je potrebno, glavnog tajnika/visokog predstavnika, u slučaju budućih civilnih operacija za upravljanje krizom, s trećim državama započne pregovore s ciljem sklapanja sporazuma na temelju modela sporazuma između Europske unije i treće države o sudjelovanju treće države u civilnoj operaciji za upravljanje krizom Europske unije. Na tom je temelju Predsjedništvo završilo pregovore oko Sporazuma sa Sjedinjenim Američkim Državama o sudjelovanju Sjedinjenih Američkih Država u Misiji uspostave vladavine prava Europske unije na Kosovu, EULEX KOSOVO.

               (4)

               Sporazum bi trebalo odobriti,

         ODLUČILO JE:
   Članak 1.
   Sporazum između Europske unije i Sjedinjenih Američkih Država o sudjelovanju Sjedinjenih Američkih Država u Misiji uspostave vladavine prava Europske unije na Kosovu, EULEX KOSOVO, odobrava se u ime Europske unije.
   Tekst Sporazuma priložen je ovoj Odluci.
   Članak 2.
   Ovlašćuje se predsjednik Vijeća imenovati osobu(-e) opunomoćenu(-e) za potpisivanje Sporazuma da bi on obvezivao Europsku uniju.
   Članak 3.
   Ova Odluka proizvodi učinke na dan donošenja.
   Članak 4.
   Ova se Odluka objavljuje u Službenom listu Europske unije.

      Sastavljeno u Luxembourgu 13. listopada 2008.

            Za Vijeće

            Predsjednik

         B. KOUCHNER

      (1)  SL L 42, 16.2.2008., str. 92.


title: 2001/395/EZ: Odluka Vijeća od 14. svibnja 2001. o pristupanju Europske zajednice Pravilniku br. 13-H Gospodarske komisije Ujedinjenih naroda za Europu o odobrenju sastavnih dijelova osobnih automobila vezano za kočenje

text:
               13/Sv. 026

               HR

               Službeni list Europske unije

               185

         32001D0395

               L 139/14

               SLUŽBENI LIST EUROPSKE UNIJE

               14.05.2001.

      ODLUKA VIJEĆA

   od 14. svibnja 2001.
   o pristupanju Europske zajednice Pravilniku br. 13-H Gospodarske komisije Ujedinjenih naroda za Europu o odobrenju sastavnih dijelova osobnih automobila vezano za kočenje
   (2001/395/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice,
   uzimajući u obzir Odluku Vijeća 97/836/EZ od 27. studenoga 1997. s obzirom na pristupanje Europske zajednice Sporazumu Gospodarske komisije Ujedinjenih naroda za Europu o donošenju jednakih tehničkih propisa za vozila na kotačima, opremu i dijelove koji se mogu ugraditi i/ili upotrijebiti na vozilima na kotačima i uvjetima za uzajamno priznavanje homologacija dodijeljenih na temelju tih propisa („Revidirani Sporazum iz 1958.”) (1), a posebno članak 3. stavak 3. i drugu alineju članka 4. stavka 2.,
   uzimajući u obzir Direktivu Vijeća 70/156/EEZ od 6. veljače 1970. o usklađivanju zakonodavstava država članica u odnosu na homologaciju tipa motornih vozila i njihovih prikolica (2),
   uzimajući u obzir prijedlog Komisije (3),
   uzimajući u obzir suglasnost Europskog parlamenta (4),
   budući da:

               (1)

               Standardizirani zahtjevi Pravilnika br. 13-H Gospodarske komisije Ujedinjenih naroda za Europu o odobrenju sastavnih dijelova osobnih automobila s obzirom na kočenje, namijenjeni su uklanjanju tehničkih prepreka za trgovinu motornim vozilima između ugovornih strana s obzirom na kočenje, te osiguranju visoke razine sigurnosti i zaštite okoliša.

               (2)

               Ugovorne strane obaviještene su o Pravilniku br. 13-H koji je stupio na snagu u svim ugovornim strankama koje nisu objavile svoje neslaganje do datuma navedenih u Pravilniku priloženom revidiranom Sporazumu iz 1958.

               (3)

               Čini se ispravnim, kako bi se olakšao pristup tržištima država izvan Zajednice, utvrditi istovrijednost zahtjeva Pravilnika br. 13-H i zahtjeva Direktive Vijeća 71/320/EEZ od 26. srpnja 1971. o usklađivanju zakonodavstava država članica o kočnim uređajima određenih kategorija motornih vozila i njihovih prikolica (5).

               (4)

               Ovaj Pravilnik treba biti uključen u sustav odobrenja za vozila i na taj način treba dopuniti zakonodavstvo Zajednice koje je trenutačno na snazi,

         ODLUČILO JE:
   Članak 1.
   Europska zajednica pristupa Pravilniku br. 13-H Gospodarske komisije Ujedinjenih naroda za Europu o odobrenju sastavnih dijelova osobnih automobila vezano za kočenje.
   Tekst Pravilnika priložen je ovoj Odluci (6).
   Članak 2.
   U skladu s odredbama članka 9. stavka 1. Direktive 70/156/EEZ, potrebno je priznati istovrijednost zahtjeva Pravilnika br. 13-H Gospodarske komisije Ujedinjenih naroda za Europu i zahtjeva Direktive Vijeća 71/320/EEZ.

      Sastavljeno u Bruxellesu 14. svibnja 2001.

            Za Vijeće

            Predsjednik

         L. REKKE

      (1)  SL L 346, 17.12.1997., str. 78.

      (2)  SL L 42, 23.2.1970., str. 1. Direktiva kako je zadnje izmijenjena Direktivom Europskog parlamenta i Vijeća 98/91/EZ (SL L 11, 16.1.1999., str. 25.).

      (3)  SL C 215 E, 25.7.2000., str. 46.

      (4)  Suglasnost dana 3. travnja 2001. (još nije objavljen u Službenom listu).

      (5)  SL L 202, 6.9.1971., str. 37. Direktiva kako je zadnje izmijenjena Direktivom Komisije 98/12/EZ (SL L 81, 18.3.1998., str. 1.).

      (6)  Ovaj će Pravilnik biti objavljen u Službenom listu.


               15.12.2016

               HR

               Službeni list Europske unije

               C 468/280

         P7_TA(2013)0559
   Imenovanje člana Revizorskog suda (Phil Wynn Owen – UK)
   Odluka Europskog parlamenta od 11. prosinca 2013. o imenovanju Phila Wynna Owena za člana Revizorskog suda (C7-0313/2013 – 2013/0811(NLE))
   (Savjetovanje)
   (2016/C 468/60)

      Europski parlament,

               —

               uzimajući u obzir članak 286. stavak 2. Ugovora o funkcioniranju Europske unije u skladu s kojim se Vijeće savjetovalo s Parlamentom (C7-0313/2013),

               —

               uzimajući u obzir članak 108. Poslovnika,

               —

               uzimajući u obzir izvješće Odbora za proračunski nadzor (A7-0438/2013),

               A.

               budući da je Odbor za proračunski nadzor ocijenio kvalifikacije predloženog kandidata, posebno u smislu uvjeta navedenih u članku 286. stavku 1. Ugovora o funkcioniranju Europske unije;

               B.

               budući da je na sjednici Odbora za proračunski nadzor 7. studenoga 2013. održano saslušanje kandidata Vijeća za članstvo u Revizorskom sudu;

               1.

               daje pozitivno mišljenje o prijedlogu Vijeća da se Phil Wynn Owen imenuje članom Revizorskog suda;

               2.

               nalaže svojem predsjedniku da ovu Odluku proslijedi Vijeću i, radi obavijesti, Revizorskom sudu te drugim institucijama Europske unije i revizijskim institucijama država članica.


title: 2002/970/EZ: Odluka Vijeća od 18. studenoga 2002. o sklapanju Međunarodnog sporazuma o kakau iz 2001. u ime Europske zajednice

text:
               11/Sv. 114

               HR

               Službeni list Europske unije

               115

         32002D0970

               L 342/1

               SLUŽBENI LIST EUROPSKE UNIJE

         ODLUKA VIJEĆA
   od 18. studenoga 2002.
   o sklapanju Međunarodnog sporazuma o kakau iz 2001. u ime Europske zajednice
   (2002/970/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 133. u vezi s njegovim člankom 300. stavkom 2.,
   uzimajući u obzir prijedlog Komisije,
   budući da:

               (1)

               Tekst Međunarodnog sporazuma o kakau iz 2001. formalno je odobren odlukom na pregovaračkoj konferenciji Unctad-a 2. ožujka 2001.

               (2)

               Taj novi Sporazum dogovoren je u pregovorima kako bi zamijenio Međunarodni sporazum o kakau iz 1993. koji je produljen, a koji na snazi ostaje najkasnije do 30. rujna 2003.

               (3)

               Međunarodni sporazum o kakau iz 2001. spreman je za potpisivanje i polaganje isprava o ratifikaciji, prihvatu ili odobrenju.

               (4)

               Zajednica je članica Međunarodnog sporazuma o kakau iz 1993. koji je produljen te je stoga u njezinom interesu odobriti sporazum koji ga zamjenjuje,

         ODLUČILO JE:
   Članak 1.
   Međunarodni sporazum o kakau iz 2001. odobrava se u ime Europske zajednice.
   Tekst Sporazuma priložen je ovoj Odluci.
   Članak 2.
   Predsjednika Vijeća ovlašćuje se da odredi osobu ovlaštenu za potpisivanje Sporazuma u ime Zajednice i polaganje isprave o odobrenju.

      Sastavljeno u Bruxellesu 18. studenoga 2002.

            Za Vijeće

         P. S. MØLLER

            Predsjednik


title: 2013/348/EU: Odluka predstavnika vlada država članica od 1. srpnja 2013. o imenovanju suca Općeg suda

text:
               3.7.2013

               HR

               Službeni list Europske unije

               L 184/5

         ODLUKA PREDSTAVNIKA VLADA DRŽAVA ČLANICA
   od 1. srpnja 2013.
   o imenovanju suca Općeg suda
   (2013/348/EU)
   PREDSTAVNICI VLADA DRŽAVA ČLANICA EUROPSKE UNIJE,
   uzimajući u obzir Ugovor o Europskoj uniji, a posebno njegov članak 19.,
   uzimajući u obzir Ugovor o funkcioniranju Europske unije, a posebno njegove članke 254. i 255.,
   uzimajući u obzir Ugovor o osnivanju Europske zajednice za atomsku energiju, a posebno njegov članak 106.a stavak 1.,
   uzimajući u obzir Akt o pristupanju Hrvatske, a posebno njegov članak 22. stavak 1.,
   budući da:

               (1)

               Članak 22. stavak 1. Akta o pristupanju Hrvatske predviđa imenovanje suca iz Hrvatske za suca Općeg suda za razdoblje od 1. srpnja 2013. do 31. kolovoza 2013.

               (2)

               Kandidatura gđe Vesne TOMLJENOVIĆ predložena je s ciljem imenovanja za obnašanje dužnosti suca Općeg suda.

               (3)

               Odbor osnovan člankom 255. Ugovora o funkcioniranju Europske unije dao je mišljenje o prikladnosti gđe Vesne TOMLJENOVIĆ za obnašanje dužnosti suca Općeg suda.

         DONIJELI SU OVU ODLUKU:
   Članak 1.
   Gđa Vesna TOMLJENOVIĆ imenuje se za suca Općeg suda za razdoblje od 1. srpnja 2013. do 31. kolovoza 2013.
   Članak 2.
   Ova Odluka stupa na snagu 1. srpnja 2013.

      Sastavljeno u Bruxellesu 1. srpnja 2013.

            Za Vijeće

            Predsjednik

         L. LINKEVIČIUS


title: Odluka Vijeća (EU) 2016/1317 od 28. srpnja 2016. o imenovanju člana Odbora regija, kojeg je predložila Kraljevina Belgija

text:
               2.8.2016

               HR

               Službeni list Europske unije

               L 208/45

         ODLUKA VIJEĆA (EU) 2016/1317
   od 28. srpnja 2016.
   o imenovanju člana Odbora regija, kojeg je predložila Kraljevina Belgija
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 305.,
   uzimajući u obzir prijedlog belgijske vlade,
   budući da:

               (1)

               Vijeće je 26. siječnja 2015., 5. veljače 2015. i 23. lipnja 2015. donijelo odluke (EU) 2015/116 (1), (EU) 2015/190 (2) i (EU) 2015/994 (3) o imenovanju članova i zamjenikâ članova Odbora regija za razdoblje od 26. siječnja 2015. do 25. siječnja 2020.

               (2)

               Mjesto člana Odbora regija postalo je slobodno istekom mandata na temelju kojeg je predložen g. Hicham IMANE (Député wallon),

         DONIJELO JE OVU ODLUKU:
   Članak 1.
   Sljedeća osoba imenuje se članom Odbora regija do kraja tekućeg mandata, koji istječe 25. siječnja 2020.:

               —

               g. Hicham IMANE, Conseiller communal de la Ville de Charleroi (promjena mandata).

         Članak 2.
   Ova Odluka stupa na snagu na dan donošenja.

      Sastavljeno u Bruxellesu 28. srpnja 2016.

            Za Vijeće

            Predsjednik

         M. LAJČÁK

      (1)  Odluka Vijeća (EU) 2015/116 od 26. siječnja 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 20, 27.1.2015., str. 42.).

      (2)  Odluka Vijeća (EU) 2015/190 od 5. veljače 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 31, 7.2.2015., str. 25.).

      (3)  Odluka Vijeća (EU) 2015/994 od 23. lipnja 2015. o imenovanju članova i zamjenika članova Odbora regija za razdoblje od 26. siječnja 2015. do 25. siječnja 2020. (SL L 159, 25.6.2015., str. 70.).


title: Odluka Vijeća (ZVSP) 2015/1782 od 5. listopada 2015. o stavljanju izvan snage Zajedničkog stajališta 2004/487/ZVSP o daljnjim mjerama ograničavanja u odnosu na Liberiju i o izmjeni Zajedničkog stajališta 2008/109/ZVSP o mjerama ograničavanja uvedenima protiv Liberije

text:
               6.10.2015

               HR

               Službeni list Europske unije

               L 259/25

         ODLUKA VIJEĆA (ZVSP) 2015/1782
   od 5. listopada 2015.
   o stavljanju izvan snage Zajedničkog stajališta 2004/487/ZVSP o daljnjim mjerama ograničavanja u odnosu na Liberiju i o izmjeni Zajedničkog stajališta 2008/109/ZVSP o mjerama ograničavanja uvedenima protiv Liberije
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 29. travnja 2004. donijelo Zajedničko stajalište 2004/487/ZVSP (1) kojim su predviđene određene financijske mjere.

               (2)

               Vijeće je 12. veljače 2008. donijelo Zajedničko stajalište 2008/109/ZVSP (2) kojim su predviđena ograničenja putovanja i embargo na naoružanje.

               (3)

               Vijeće sigurnosti Ujedinjenih naroda usvojilo je 9. prosinca 2014. RVSUN 2188 (2014) u pogledu Liberije, kojom su mjere koje se odnose na putovanja i embargo na naoružanje produljene za razdoblje od devet mjeseci.

               (4)

               Vijeće sigurnosti Ujedinjenih naroda usvojilo je 2. rujna 2015. RVSUN 2237 (2015) u pogledu Liberije, kojom su obustavljene mjere koje se odnose na putovanja i financijske mjere utvrđene u stavku 4. RVSUN-a 1521 (2003) i stavku 1. RVSUN-a 1532 (2004) te kojom je do 2. lipnja 2016. produljen embargo na naoružanje s obzirom na sve nevladine subjekte i pojedince koji djeluju na državnom području Liberije.

               (5)

               Zajedničko stajalište 2008/109/ZVSP trebalo bi stoga na odgovarajući način izmijeniti, a Zajedničko stajalište 2004/487/ZVSP trebalo bi staviti izvan snage.

               (6)

               Za provedbu određenih mjera potrebno je daljnje djelovanje Unije,

         DONIJELO JE OVU ODLUKU:
   Članak 1.
   Članak 3. Zajedničkog stajališta 2008/109/ZVSP briše se.
   Članak 2.
   Članak 4. Zajedničkog stajališta 2008/109/ZVSP prenumerira se u članak 3.
   Članak 5. Zajedničkog stajališta 2008/109/ZVSP prenumerira se u članak 4.
   Članak 3.
   Zajedničko stajalište 2004/487/ZVSP stavlja se izvan snage.
   Članak 4.
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Luxembourgu 5. listopada 2015.

            Za Vijeće

            Predsjednik

         N. SCHMIT

      (1)  Zajedničko stajalište Vijeća 2004/487/ZVSP od 29. travnja 2004. o daljnjim mjerama ograničavanja u odnosu na Liberiju (SL L 162, 30.4.2004., str. 116.).

      (2)  Zajedničko stajalište Vijeća 2008/109/ZVSP od 12. veljače 2008. o mjerama ograničavanja uvedenima protiv Liberije (SL L 38, 13.2.2008., str. 26.).